Na zúčtovanie SEPA inkasa musí existovať na účte platiteľa autorizácia na inkaso (pri právnických osobách/podnikateľoch vždy pred splatnosťou, ak ide o fyzické osoby a inkasant pošle prvé inkaso, zriadi sa autorizácia na inkaso automaticky, platiteľovi je zaslaná notifikácia o čakajúcom inkase a inkaso sa zúčtuje, pokiaľ platiteľ pred dňom splatnosti neodmietne inkaso), ktorá sa páruje s došlým SEPA inkasom na CID a referenciu mandátu (UMR). Zároveň inkaso musí spĺňať klientom definované parametre: typ schémy, výšku limitu, platnosť autorizácie od - do, periódu inkasa a počet opakovaní.
Inkasá nerecyklujú, preto je potrebné, aby finančné krytie bolo zabezpečené v deň splatnosti inkasa. Pokiaľ ide o inkasanta s účtom vedeným v inej banke, finančné prostriedky musia byť zabezpečené na účte platiteľa najneskôr do konca bankového dňa predchádzajúceho dňa splatnosti SEPA inkasa. Ak finančné krytie nie je zabezpečené, inkaso je odmietnuté. Ak ide o inkasanta s účtom vedeným v našej banke, finančné prostriedky je možné zabezpečiť aj počas dňa splatnosti, Ak finančné krytie na účte platiteľa nie je zabezpečené do konca bankového dňa, inkaso je odmietnuté v rámci večerného spracovania.